২০১৪-১৫ শ্রীলঙ্কা ক্রিকেট দলের ভারত সফর
শ্রীলঙ্কা ক্রিকেট দল আকস্মিক সিদ্ধান্তে ৩০ অক্টোবর থেকে ১৬ নভেম্বর, ২০১৪ তারিখ পর্যন্ত ভারত সফর করে। ভারত ক্রিকেট দলের বিপক্ষে তারা ৫টি একদিনের আন্তর্জাতিকের মোকাবেলা করে। অর্থসংক্রান্ত বিষয়ে মতানৈক্য ঘটায় ওয়েস্ট ইন্ডিজ দলের আকস্মিকভাবে সফর বাতিল করায় শ্রীলঙ্কা দলকে ভারত সফরে আসার আমন্ত্রণ জানানো হয়। ভারত ৫-০ ব্যবধানে সিরিজ জয় করে। শুরুতে এ সফরে একটি টুয়েন্টি২০ আন্তর্জাতিক খেলা আয়োজনের কথা ছিল। চতুর্থ ওডিআইয়ে ভারতীয় ব্যাটসম্যান রোহিত শর্মা ২৬৪ রান সংগ্রহ করে একদিনের আন্তর্জাতিকে ব্যক্তিগত সর্বোচ্চ রানের নতুন রেকর্ড গড়েন।